CELEX: 52016PC0798
Language: mt
Date: 2016-12-14
Title: Proposta għal REGOLAMENT TAL-PARLAMENT EWROPEW U TAL-KUNSILL li jadatta għadd ta' atti legali fil-qasam tal-Ġustizzja li jipprevedu l-użu tal-proċedura regolatorja bi skrutinju għall-Artikolu 290 tat-Trattat dwar il-Funzjonament tal-Unjoni Ewropea

IL-KUMMISSJONI EWROPEA
            Brussell, 14.12.2016
            COM(2016) 798 final
            2016/0399(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jadatta għadd ta' atti legali fil-qasam tal-Ġustizzja li jipprevedu l-użu tal-proċedura regolatorja bi skrutinju għall-Artikolu 290 tat-Trattat dwar il-Funzjonament tal-Unjoni Ewropea 
            (Test b'rilevanza għaż-ŻEE)
            
               
         
         
            
               MEMORANDUM TA' SPJEGAZZJONI
            
            
            
            
               1.Kuntest tal-proposta
            
            
            
               B'mod parallel mal-proposta għal Regolament tal-Parlament Ewropew u tal-Kunsill li jadatta għall-Artikolu 290 u 291 TFUE għadd ta’ atti legali li jipprevedu l-użu tal-proċedura regolatorja bi skrutinju, il-proposta preżenti tirrigwarda l-allinjament ta’ tliet atti leġiżlattivi fil-qasam tal-Ġustizzja li għadhom jirreferu għall-proċedura regolatorja bi skrutinju. 
            
            
            
               Dawn l-istrumenti jeħtieġ li jiġu allinjati permezz ta’ proposta separata minħabba li kienu adottati taħt bażi ġuridika skont it-Titolu V, il-parti III tat-TFUE u għalhekk ma jorbtux lill-Istati Membri kollha, u b’hekk huma irrikonċiljabbli mal-bażijiet ġuridiċi tal-atti bażiċi l-oħra. Fit-tliet każijiet li huma, ir-Renju Unit u l-Irlanda għażlu li jieħdu sehem, b'konformità mal-Protokoll dwar il-pożizzjoni tar-Renju Unit u l-Irlanda annessa mat-Trattat u d-Danimarka ma tiħux sehem, b'konformità mal-Protokoll dwar il-pożizzjoni tad-Danimarka anness mat-Trattat. 
            
            
            
               It-Trattat ta' Lisbona mmodifia b'mod sostanzjali l-istruttura fir-rigward tas-setgħat li jistgħu jiġu kkonferiti lill-Kummissjoni mil-leġiżlatur. Huwa jipprovdi distinzjoni ċara bejn atti ta' natura kważi leġiżlattiva minn naħa, u min-naħa l-oħra atti li jimplimentaw id-dispożizzjonijiet ta' att bażiku. Huwa jipprovdi wkoll qafas legali interament differenti għal kull tip ta’ att.
            
            
            
               Iż-żewġ dispożizzjonijiet ikkonċernati huma l-Artikoli 290 u 291 tat-Trattat dwar il-Funzjonament tal-Unjoni Ewropea (minn hawn 'il quddiem it-"TFUE"), kif introdott mit-Trattat ta' Lisbona li daħal fis-seħħ fl-1 ta' Diċembru 2009(
                  1
               ). Huma jinkludu modifiki sostanzjali għall-proċeduri magħrufa s'issa bħala l-"proċeduri tal-komitoloġija”. 
            
            
            
               Mil-lat tal-kliem użat, id-definizzjoni tal-atti delegati fl-Artikolu 290(1) hija simili ħafna ta' dik tal-atti li, skont id-Deċiżjoni 1999/468/KE
                  2
               , kif emendata mid-Deċiżjoni tal-Kunsill 2006/512/KE, (“id-Deċiżjoni dwar il-Komitoloġija”), huma suġġetti għall-proċedura regolatorja bi skrutinju (PRS) stabbilita fl-Artikolu 5a ta’ dik id-Deċiżjoni. Fiż-żewġ każijiet, l-atti kkonċernati huma ta' applikazzjoni ġenerali u huma mmirati biex jemendaw jew biex jissupplimentaw ċerti elementi mhux essenzjali tal-istrument leġiżlattiv.
            
            
            
               Għal din ir-raġuni, ir-reviżjoni tad-Deċiżjoni dwar il-Komitoloġija mir-Regolament 182/2011
                  3
                ("ir-Regolament dwar il-Komitoloġija"), li kienet adottata fuq il-bażi tal-Artikolu 291(3) TFUE dwar is-setgħat ta' implimentazzjoni, ħalliet barra mill-kamp ta' applikazzjoni tagħha l-Artikolu 5a tad-Deċiżjoni dwar il-Komitoloġija. L-Artikolu 5a li jistabbilixxi l-PRS għalhekk kellu jinżamm b’mod provviżorju għall-finijiet tal-atti bażiċi eżistenti li jirreferu għal dan l-Artikolu. 
            
            
            
               Għaldaqstant, il-PRS għadha tidher fit-tliet atti bażiċi eżistenti koperti minn din il-proposta u tibqa' tapplika (b'konformità mal-Artikolu 5a tad-Deċiżjoni dwar il-Komitoloġija) f'dawk l-atti sakemm jiġu formalment emendati u adattati għat-Trattat ta’ Lisbona. 
            
            
         
         
            
               Fil-mument tal-adozzjoni tar-Regolament 182/2011, il-Kummissjoni impenjat ruħha li tirrevedi d-dispożizzjonijiet mehmuża ma' din il-proċedura, sabiex evetwalment taddattahom għall-kriterji stipulati fit-Trattat dwar il-Funzjonament tal-Unjoni Ewropea
                  4
               . Il-Kummissjoni kienet ipproponiet l-allinjament ta' dawn l-atti iktar qabel fl-2013
                  5
               . Hekk ukoll, fi proposta separata, imma minħabba l-istaġnar tan-negozjati interistituzzjonali dwar dawn il-fajls, il-Kummissjoni, kif imħabbar fil-Programm ta' Ħidma tal-2015
                  6
               , irtirat din il-proposta
                  7
               . 
            
            
            
               Il-kwistjoni tal-allinjament reġgħet ġiet diskussa fit-taħditiet dwar ir-reviżjoni tal-Ftehim interistituzzjonali dwar Tfassil Aħjar tal-Liġijiet
                  8
               . L-istituzzjonijiet kollha għarrfu l-bżonn għall-allinjament u l-Kummissjoni impenjat ruħha li sal-aħħar tal-2016 tippreżenta proposta ġdida biex tallinja l-atti leġiżlattivi li għad fihom referenzi għall-proċedura regolatorja bi skrutinju. Il-proposta preżenti tissodisfa dan l-impenn. 
            
            
            
               Fl-istess ħin, il-Ftehim Interistituzzjonali u l-Fehim Komuni dwar l-Atti Delegati anness miegħu jtejjeb ukoll il-qafas għall-atti delegati u b'hekk iwieġeb it-tħassib ewlieni li spiss imblokka l-aċċettazzjoni tal-atti delegati min-naħa tal-Kunsill, jiġifieri l-konsultazzjoni tal-esperti tal-Istati Membri. Il-Ftehim issa jipprevedi impenn ċar għal konsultazzjoni sistematika ta' esperti mill-Istati Membri waqt it-tħejjija ta' atti delegati, inkluż dwar l-abbozz tat-test, u b'hekk jissodisfa kundizzjoni ewlenija biex it-tieni tentattiv għal allinjament tad-dispożizzjonijiet l-antiki tal-PRS mat-Trattat ta' Lisbona jirnexxi. Dan l-impenn issa huwa espliċitament inkluż fil-klawżoli standard il-ġodda li jridu jintużaw fl-abbozzar ta' awtorizzazzjonijiet għall-Kummissjoni. Il-Ftehim jagħraf ukoll biċ-ċar ir-rwol importanti ta' kooperazzjoni u skambju ta’ opinjonijiet bikrin mal-Parlament Ewropew fir-rigward tal-atti delegati. Huwa jikkonferma li l-Parlament Ewropew irid jirċievi d-dokumenti kollha fl-istess waqt li jirċevuhom l-esperti tal-Istati Membri, inkluż l-abbozzi tal-atti delegati, u jistipula aċċess sistematiku u ffaċilitat għall-esperti tal-Parlament Ewropew għal-laqgħat tal-gruppi tal-esperti tal-Kummissjoni li jkunu qed iħejju l-atti delegati. Fl-aħħar nett, il-Ftehim jipprevedi li l-Kummissjoni tista' tkun mistiedna għal laqgħat fil-Parlament Ewropew (jew fil-Kunsill) sabiex ikollha skambji ta' opinjonijiet ulterjuri fit-tħejjija ta' atti delegati.  
            
            
            
               L-adattament għar-reġim tal-att delegat mhux se jaffettwa l-proċeduri pendenti li diġà ngħatat opinjoni dwarhom minn kumitat skont id-Deċiżjoni dwar il-Komitoloġija.
            
            
            
               2.Metodu tal-allinjament u l-elementi ewlenin tal-proposta 
            
            
            
               Il-punt tat-tluq għad-determinazzjoni tal-kamp ta' applikazzjoni ta' din il-proposta huwa l-atti legali koperti fil-proposta ta' allinjament leġiżltattiv rispettiva adottata mill-Kummissjoni fl-2013. Atti li safrattant saru proposti leġiżlattivi individwali dwarhom mhumiex inklużi fil-proposta preżenti. Dan jikkonċerna żewġ atti fil-qasam tal-Ġustizzja: Ir-Regolament (KE) Nru 1896/2006 tal-Parlament Ewropew u tal-Kunsill tat-12 ta' Diċembru 2006 li joħloq proċedura għal ordni ta' ħlas Ewropea
                  9
                u r-Regolament (KE) Nru 861/2007 tal-Parlament Ewropew u tal-Kunsill tal- 11 ta’ Lulju 2007 li jistabbilixxi Proċedura Ewropea għal Talbiet Żgħar
                  10
                intant ġew allinjati mir-Regolament (UE) 2015/2421 tal-Parlament Ewropew u tal-Kunsill tas-16 ta' Diċembru 2015 li jemenda r-Regolament (KE) Nru 861/2007 li jistabbilixxi Proċedura Ewropea għal Talbiet Żgħar u r-Regolament (KE) Nru 1896/2006 li joħloq proċedura għal ordni ta' ħlas Ewropea
                  11
               .
            
            
            
               Fil-proposti ta' allinjament tal-2013, l-approċċ leġiżlattiv magħżul ma kienx li jiġu emendati l-atti bażiċi kkonċernati individwalment, imma li jkun ġeneralment stipulat li r-referenzi għall-PRS li jinsabu fl-atti bażiċi jridu jinqraw bħala referenzi għall-Artikolu 290, rispettivament l-Artikoli 290 jew 291. Skont dan l-approċċ kull att bażiku individwali dejjem kien ikollu jkun jinqara flimkien mar-regolament Omnibus rilevanti, li kieku ġie adottat. 
            
            
            
               Minħabba d-diffikultajiet li kellu l-iktar il-Kunsill dwar din it-teknika, l-approċċ magħżul f'din il-proposta huwa differenti. Issa l-proposta hija li jiġi emendat kull att bażiku kkonċernat. Dan hu simili għall-approċċ magħżul meta ġew introdotti d-dispożizzjonijiet tal-PRS f'eżerċizzju simili fl-2007
                  12
               . Għaldaqstant, għal kull att bażiku jsiru għadd ta' emendi. L-għażla tal-kliem tad-dispożizzjoni ta' awtorizzazzjoni, jiġifieri t-test li fih l-awtorizzazzjoni sostantiva għall-PRS, inbidlet u ssegwi l-għażla tal-kliem maqbula fil-klawżoli standard għall-artikoli li jiddelegaw is-setgħat. L-artikolu standard dwar l-eżerċizzju tad-delega, jiġifieri l-artikolu proċedurali, jiddaħħal f'kull att bażiku u r-referenzi għall-PRS jitħassru. Għal kull att jissemma espliċitament jekk l-awtorizzazzjoni tippermettix emenda tal-att bażiku. Il-klawżoli standard il-ġodda li jipprevedu l-konsultazzjoni tal-esperti tal-Istati Membri fit-tħejjija tal-atti delegati issa hija inkluża f'kull att bażiku. L-ebda awtorizzazzjoni ma tipprevedi emendi ta' atti oħrajn.
            
            
            
               Fir-rigward tal-għażla bejn awtorizzazzjonijiet ta' atti delegati u atti ta' implimentazzjoni, il-proposti ta' allinjament tal-2013 bdew mill-preżunzjoni li l-miżuri koperti mill-proċedura regolatorja bi skrutinju fil-prinċipju jikkorrispondu għal dawk li jistgħu jkunu koperti minn delega ta' setgħat kif imsemmi fl-Artikolu 290 TFUE. 
            
            
            
               Il-preżunzjoni ġenerali li hija l-bażi għall-proposta l-ġdida hija li l-valutazzjoni li saret fil-proposti Omnibus tal-2013 tibqa' valida. La n-negozjati dwar l-Omnibus 2013, la l-ġurisprudenza dwar is-suġġett
                  13
               , u lanqas l-eżitu tal-Ftehim interistituzzjonali dwar Tfassil Aħjar tal-Liġijiet ma rriżultaw fi kriterji ġodda li kienu jitolbu rivalutazzjoni globali. 
            
            
         
         
            
               Fir-rigward tad-dewmien tal-awtorizzazzjoni, il-Kummissjoni tipproponi awtorizzazzjonijiet b'dewmien indeterminat. Fin-negozjati tal-proposti tal-2013 kemm il-Kunsill u kemm il-Parlament Ewropew kienu favur dewmien fiss ta' 5 snin b’tiġdid awtomatiku wara rapport mill-Kummissjoni li jrid jiġi ppreżentat qabel ma tiskadi d-delega. Fil-proposta l-ġdida, il-Kummissjoni żżomm il-pożizzjoni tagħha li dewmien indeterminat ta' awtorizzazzjoni jkun iġġustifikat minħabba li l-leġiżlatur għandu l-possibbiltà li jirrevoka l-awtorizzazzjoni f'kull każ u f'kull ħin. Fl-aħħar nett, il-Ftehim Interistituzzjonali jwassal ukoll għal aktar trasparenza fir-rigward ta' att delegat, l-iktar permezz tar-Reġistru konġunt għal Atti Delegati li l-istituzzjonijiet ikunu qablu li jwaqqfu sa' tmiem l-2017. Dan ir-reġistru se jkun jippermetti ħarsa kumplessiva lejn l-atti delegati skont l-istrumenti kollha.  
            
            
            
            
               3.Bażi ġuridika, sussidjarjetà 
            
            
            
               Din il-proposta hija bbażata fuq il-bażijiet ġuridiċi tal-atti bażiċi emendati. Din l-inizjattiva hija relatata esklussivament mal-proċeduri li jridu jiġu applikati fil-livell tal-Unjoni fl-adozzjoni ta' atti bbażati fuq setgħat ikkonferiti.   
            
            
            
            
            
               2016/0399 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               li jadatta għadd ta' atti legali fil-qasam tal-Ġustizzja li jipprevedu l-użu tal-proċedura regolatorja bi skrutinju għall-Artikolu 290 tat-Trattat dwar il-Funzjonament tal-Unjoni Ewropea 
            
            
               (Test b'rilevanza għaż-ŻEE)
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 81(2) tiegħu,
            
            
               Wara li kkunsidraw il-proposta tal-Kummissjoni Ewropea,
            
            
               Wara li l-abbozz tal-att leġiżlattiv ġie trażmess lill-parlamenti nazzjonali,
            
            
               Filwaqt li jaġixxu skont il-proċedura leġiżlattiva ordinarja,
            
            
               Billi:
            
         
         
            
               (1)It-Trattat ta' Lisbona introduċa distinzjoni bejn is-setgħat delegati lill-Kummissjoni biex tadotta atti mhux leġiżlattivi ta’ applikazzjoni ġenerali sabiex tissupplimenta jew temenda ċerti elementi mhux essenzjali ta’ att leġiżlattiv (atti delegati), u s-setgħat mogħtija lill-Kummissjoni biex tadotta atti biex tiżgura kundizzjonijiet uniformi għall-implimentazzjoni tal-atti tal-Unjoni legalment vinkolanti (atti ta' implimentazzjoni).
            
            
               (2)Il-miżuri li jistgħu jkunu koperti minn delegi ta’ setgħat, kif imsemmi fl-Artikolu 290(1) tat-Trattat dwar il-Funzjonament tal-Unjoni Ewropea (TFUE) jikkorrispondu fil-prinċipju ma' dawk koperti mill-proċedura regolatorja bi skrutinju stabbilita mill-Artikolu 5a tad-Deċiżjoni tal-Kunsill 1999/468/KE
                  14
               . 
            
            
               (3)Proposti preċedenti relatati mal-allinjament tal-leġiżlazzjoni li ssemmi l-proċedura regolatorja bi skrutinju mal-qafas legali introdott mit-Trattat ta’ Lisbona
                  15
                ġew irtirati
                  16
                minħabba l-istaġnar tan-negozjati interistituzzjonali. 
            
            
               (4)Il-Parlament Ewropew, il-Kunsill u l-Kummissjoni sussegwentement qablu dwar qafas ġdid għal atti delegati fil-Ftehim Interistituzzjonali dwar Tfassil Aħjar tal-Liġijiet tat-13 ta' April 2016
                  17
                u għarfu l-bżonn ta' allinjament tal-leġiżlazzjoni eżistenti kollha mal-qafas legali introdott mit-Trattat ta' Lisbona. B'mod partikolari, qablu dwar il-bżonn li tingħata prijorità għolja għall-allinjament fil-pront tal-atti bażiċi kollha li għadhom jirreferu għall-proċedura regolatorja bi skrutinju. Il-Kummissjoni impenjat ruħha li tħejji proposta għal dak l-allinjament sa tmiem l-2016.
            
            
               (5)L-awtorizzazzjonijiet fl-atti bażiċi li jistipulaw l-użu tal-proċedura regolatorja bi skrutinju jissodisfaw il-kriterji fl-Artikolu 290 tat-TFUE u jenħtieġ li jiġu adottati għal dik id-dispożizzjoni.
            
            
               (6)Jenħtieġ li dan ir-Regolament ma jaffettwax il-proċeduri pendenti li l-kumitat diġà ta l-opinjoni tiegħu dwarhom skont l-Artikolu 5a tad-Deċiżjoni 1999/468/KE qabel id-dħul fis-seħħ ta' dan ir-Regolament.
            
            
               (7)Jenħtieġ li għalhekk l-atti kkonċernati jiġu emendati skont dan.
            
            
               ADOTTAW DAN IR-REGOLAMENT:
            
            
               Artikolu 1
            
            
               L-atti elenkati fl-Anness huma emendati kif stabbilit fihom. 
            
            
               Artikolu 2
            
            
               Dan ir-Regolament ma jaffettwax il-proċeduri pendenti li kumitat ikun diġà ta l-opinjoni tiegħu dwarhom skont l-Artikolu 5a tad-Deċiżjoni 1999/468/KE.
            
            
               Artikolu 3
            
            
               Dan ir-Regolament għandu jidħol fis-seħħ fi  jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  ĠU C 306, 17.12.2007
               
               
                  
                     (2)
                  ĠU L 184, 17.7.1999, p. 23.
               
               
                  
                     (3)
                  ĠU L 55, 28.2.2011, p. 13.
               
               
                  
                     (4)
                  ĠU L 55 tat-28.2.2011, p. 19  
               
               
                  
                     (5)
                  COM(2013) 452 final.
               
               
                  
                     (6)
                  COM(2014) 910 final.
               
               
                  
                     (7)
                  (2015/C 80/08), ĠU C 80 tas-7.02.2015, p. 17.  
               
               
                  
                     (8)
                  ĠU L 123, 12.05.2016, p. 1.
               
               
                  
                     (9)
                  ĠU L 399, 30.12.2006, p. 1.
               
               
                  
                     (10)
                  ĠU L 199, 31.7.2007, p. 1
               
               
                  
                     (11)
                  ĠU L 341 tal-24 ta' Diċembru 2015, p. 1.
               
               
                  
                     (12)
                  Ir-Regolament (KE) Nru 1137/2008, ĠU L 311, 21.11.2008, p. 1
               
               
                  
                     (13)
                  Il-Kawża C-88/14 il-Kummissjoni vs il-Parlament Ewropew u l-Kunsill, il-Kawża C-286/14 il-Parlament Ewropew vs il-Kummissjoni u l-Kawża C-472/12 il-Kummissjoni vs il-Parlament Ewropew u l-Kunsill
               
               
                  
                     (14)
                  Id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU L 184, 17.7.1999, p. 23).
               
               
                  
                     (15)
                  COM(2013) 451 final, COM(2013) 452 final u COM(2013) 751 final.
               
               
                  
                     (16)
                  (2015/C 80/08), ĠU C 80 tas-7.02.2015, p. 17.
               
               
                  
                     (17)
                  ĠU L 123, 12.5.2016, p. 1.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 14.12.2016
            COM(2016) 798 final
            ANNESS
            ta'
            Proposta għalREGOLAMENT TAL-PARLAMENT EWROPEW U TAL-KUNSILL
            li jadatta għadd ta' atti legali fil-qasam tal-Ġustizzja li jipprevedu l-użu tal-proċedura regolatorja bi skrutinju għall-Artikolu 290 tat-Trattat dwar il-Funzjonament tal-Unjoni Ewropea(Test b'relevanza għaż-ŻEE)
            
               
         
         
            
               ANNESS
            
            
               1.Ir-Regolament tal-Kunsill (KE) Nru 1206/2001 tat-28 ta' Mejju 2001 dwar kooperazzjoni bejn il-qrati tal-Istati Membri fil-kumpilazzjoni ta' xhieda f'materji ċivili jew kummerċjali
                  1
                
            
            
            
               Sabiex jiġi aġġornat ir-Regolament (KE) Nru 1206/2001, jenħtieġ li s-setgħa li jiġu adottati atti f’konformità mal-Artikolu 290 tat-Trattat tiġi delegata lill-Kummissjoni biex jiġi emendat l-Anness ta’ dak ir-Regolament sabiex jiġu aġġornati l-formoli standard jew sabiex isiru bidliet tekniċi. Huwa ta’ importanza partikolari li l-Kummissjoni tagħmel konsultazzjonijiet xierqa matul il-ħidma ta’ tħejjija tagħha, inkluż fil-livell ta’ esperti, u li dawk il-konsultazzjonijiet isiru skont il-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016. B’mod partikolari, sabiex tiġi żgurata l-parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin bħall-esperti tal-Istati Membri u l-esperti tagħhom ikollhom b’mod sistematiku aċċess għal-laqgħat tal-grupp ta’ esperti tal-Kummissjoni li jkunu involuti fit-tħejjija ta’ atti delegati.
            
            
            
               Għaldaqstant, ir-Regolament (KE) Nru 1206/2001 jiġi emendat kif ġej:
            
            
            
               (1) L-Artikolu 19 jiġi emendat kif ġej: 
            
            
            
               (a)
                     it-titolu jiġi ssostitwit b’dan li ġej:
            
            
            
               "Manwal";
            
            
               (b)
                     jitħassar il-paragrafu 2;
            
            
            
               (2) jiddaħħlu l-Artikoli 19a u 19b li ġejjin:
            
            
            
            
               “Artikolu 19a
            
            
               Atti delegati
            
         
         
            
            
               Il-Kummissjoni għandha s-setgħat li tadotta atti delegati f’konformità mal-Artikolu 19b li jemenda l-Anness sabiex taġġorna l-formoli standard jew sabiex tagħmel bidliet tekniċi għal dawn il-formoli.”;
            
            
            
            
               "Artikolu 19b
            
            
               L-eżerċitar tad-delega
            
            
            
               1. Is-setgħa li jiġu adottati atti delegati tiġi kkonferita fuq il-Kummissjoni skont il-kundizzjonijiet stabbiliti f'dan l-Artikolu. 
            
            
            
               2. Is-setgħa li jiġu adottat atti delegati li ssir referenza għalihom fl-Artikolu 19a għandha tiġi kkonferita fuq il-Kummissjoni għal perjodu indeterminat mid-data tad-dħul fis-seħħ ta’ dan ir-Regolament. 
            
            
            
               3. Id-delega ta' setgħa li ssir referenza għaliha fl-Artikolu 19a tista’ tiġi rrevokata f’kull żmien mill-Parlament Ewropew jew mill-Kunsill. Deċiżjoni ta’ revoka għandha ttemm id-delega ta’ setgħa speċifikata f’dik id-deċiżjoni. Hija tidħol fis-seħħ fil-jum li jiġi wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Hija ma għandhiex taffettwa l-validità ta’ xi atti delegati li jkunu diġà fis-seħħ.
            
            
            
               4. Qabel tadotta xi att delegat, il-Kummissjoni tikkonsulta esperti maħtura minn kull Stat Membri f’konformità mal-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016*. 
            
            
            
               5. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill. 
            
            
            
               6. Att delegat adottat skont l-Artikolu 19a għandu jidħol fis-seħħ biss jekk ma tkun saret l-ebda oġġezzjoni la mill-Parlament Ewropew u lanqas mill-Kunsill fi żmien xahrejn wara n-notifikazzjoni ta’ dak l-att lill-Parlament Ewropew u lill-Kunsill, jew jekk, qabel jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma jkunux se joġġezzjonaw. Dak il-perjodu għandu jiżdied b’xahrejn fuq inizjattiva tal-Parlament Ewropew jew tal-Kunsill. 
            
            
               _________________________
            
            
               *
                     ĠU L 123, 12.5.2016, p. 1.”;
            
         
         
            
            
            
               (3) Jitħassar l-Artikolu 20.  
            
            
            
            
               2.Ir-Regolament (KE) Nru 805/2004 tal-Parlament Ewropew u tal-Kunsill tal-21 ta' April 2004 li joħloq Ordni Ewropew ta' Infurzar għal talbiet mhux kontestati
                  2
                
            
            
            
               Sabiex jiġi aġġornat ir-Regolament (KE) Nru 805/2004, jenħtieġ li s-setgħa li jiġu adottati atti f’konformità mal-Artikolu 290 tat-Trattat tiġi delegata lill-Kummissjoni biex jiġu emendati l-Annessi ta’ dak ir-Regolament sabiex jiġu aġġornati l-formoli standard. Huwa ta’ importanza partikolari li l-Kummissjoni tagħmel konsultazzjonijiet xierqa matul il-ħidma ta’ tħejjija tagħha, inkluż fil-livell ta’ esperti, u li dawk il-konsultazzjonijiet isiru skont il-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016. B’mod partikolari, sabiex tiġi żgurata l-parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin bħall-esperti tal-Istati Membri u l-esperti tagħhom ikollhom b’mod sistematiku aċċess għal-laqgħat tal-grupp ta’ esperti tal-Kummissjoni li jkunu involuti fit-tħejjija ta’ atti delegati.
            
            
            
               Għaldaqstant, ir-Regolament (KE) Nru 805/2004 huwa emendat kif ġej:
            
            
            
               (1) l-Artikolu 31 jiġi ssostitwit b'dan li ġej: 
            
            
            
               “Artikolu 31
            
            
               Emendi għall-Annessi
            
            
            
               Il-Kummissjoni għandha s-setgħat li tadotta atti delegati f’konformità mal-Artikolu 31a biex temenda l-Annessi sabiex jiġu aġġornati l-formoli standard.”;
            
            
            
               (2) jiddaħħal l-Artikoli 31a li ġej:  
            
            
         
         
            
               "Artikolu 31a
            
            
               L-eżerċitar tad-delega
            
            
            
               1. Is-setgħa li jiġu adottati atti delegati tiġi kkonferita fuq il-Kummissjoni skont il-kundizzjonijiet stabbiliti f'dan l-Artikolu. 
            
            
            
               2. Is-setgħa li jiġu adottat atti delegati li ssir referenza għalihom fl-Artikolu 31 għandha tiġi kkonferita fuq il-Kummissjoni għal perjodu indeterminat mid-data tad-dħul fis-seħħ ta’ dan ir-Regolament. 
            
            
            
               3. Id-delega ta' setgħa li ssir referenza għaliha fl-Artikolu 31 tista’ tiġi rrevokata f’kull żmien mill-Parlament Ewropew jew mill-Kunsill. Deċiżjoni ta’ revoka għandha ttemm id-delega ta’ setgħa speċifikata f’dik id-deċiżjoni. Hija tidħol fis-seħħ fil-jum li jiġi wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Hija ma għandhiex taffettwa l-validità ta’ xi atti delegati li jkunu diġà fis-seħħ.
            
            
            
               4. Qabel tadotta xi att delegat, il-Kummissjoni tikkonsulta esperti maħtura minn kull Stat Membri f’konformità mal-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016*. 
            
            
            
               5. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill. 
            
            
            
               6. Att delegat adottat skont l-Artikolu 31 għandu jidħol fis-seħħ biss jekk ma tkun saret l-ebda oġġezzjoni la mill-Parlament Ewropew u lanqas mill-Kunsill fi żmien xahrejn wara n-notifikazzjoni ta’ dak l-att lill-Parlament Ewropew u lill-Kunsill, jew jekk, qabel jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma jkunux se joġġezzjonaw. Dak il-perjodu għandu jiżdied b’xahrejn fuq inizjattiva tal-Parlament Ewropew jew tal-Kunsill. 
            
            
               ________________________
            
            
               *
                     ĠU L 123, 12.5.2016, p. 1.”;
            
            
            
                  (3) Jitħassar l-Artikolu 32. 
            
            
            
         
         
            
               3.Regolament (KE) Nru 1393/2007 tal-Parlament Ewropew u tal-Kunsill tat-13 ta’ Novembru 2007 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000
                  3
                
                  
            
            
            
               Sabiex jiġi aġġornat ir-Regolament (KE) Nru 1393/2007, jenħtieġ li s-setgħa li jiġu adottati atti f’konformità mal-Artikolu 290 tat-Trattat tiġi delegata lill-Kummissjoni biex jiġu emendati l-Anness I u II ta’ dak ir-Regolament sabiex jiġu aġġornati l-formoli standard jew sabiex isiru bidliet tekniċi. Huwa ta’ importanza partikolari li l-Kummissjoni tagħmel konsultazzjonijiet xierqa matul il-ħidma ta’ tħejjija tagħha, inkluż fil-livell ta’ esperti, u li dawk il-konsultazzjonijiet isiru skont il-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016. B’mod partikolari, sabiex tiġi żgurata l-parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin bħall-esperti tal-Istati Membri u l-esperti tagħhom ikollhom b’mod sistematiku aċċess għal-laqgħat tal-grupp ta’ esperti tal-Kummissjoni li jkunu involuti fit-tħejjija ta’ atti delegati.
            
            
            
               Għaldaqstant, ir-Regolament (KE) Nru 1393/2007 huwa emendat kif ġej:
            
            
            
               (1) L-Artikolu 17 jiġi ssostitwit b'dan li ġej: 
            
            
            
               “Artikolu 17
            
            
               Emendi għall-Annessi
            
            
            
               Il-Kummissjoni għandha s-setgħat li tadotta atti delegati f’konformità mal-Artikolu 17a biex temenda l-Annessi I u II sabiex taġġorna l-formoli standard jew sabiex tagħmel bidliet tekniċi għal dawn il-formoli.”;
            
            
            
               (2) jiddaħħal l-Artikoli 17a li ġej:  
            
            
            
               "Artikolu 17a
            
            
               L-eżerċitar tad-delega
            
            
            
               1. Is-setgħa li jiġu adottati atti delegati tiġi kkonferita fuq il-Kummissjoni skont il-kundizzjonijiet stabbiliti f'dan l-Artikolu. 
            
            
         
         
            
               2. Is-setgħa li jiġu adottat atti delegati li ssir referenza għalihom fl-Artikolu 17 għandha tiġi kkonferita fuq il-Kummissjoni għal perjodu indeterminat mid-data tad-dħul fis-seħħ ta’ dan ir-Regolament. 
            
            
            
               3. Id-delega ta' setgħa li ssir referenza għaliha fl-Artikolu 17 tista’ tiġi rrevokata f’kull żmien mill-Parlament Ewropew jew mill-Kunsill. Deċiżjoni ta’ revoka għandha ttemm id-delega ta’ setgħa speċifikata f’dik id-deċiżjoni. Hija tidħol fis-seħħ fil-jum li jiġi wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Hija ma għandhiex taffettwa l-validità ta’ xi atti delegati li jkunu diġà fis-seħħ.
            
            
            
               4. Qabel tadotta xi att delegat, il-Kummissjoni għandha tikkonsulta esperti maħtura minn kull Stat Membri f’konformità mal-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016*. 
            
            
            
               5. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill. 
            
            
            
               6. Att delegat adottat skont l-Artikolu 17 għandu jidħol fis-seħħ biss jekk ma tkun saret l-ebda oġġezzjoni la mill-Parlament Ewropew u lanqas mill-Kunsill fi żmien xahrejn wara n-notifikazzjoni ta’ dak l-att lill-Parlament Ewropew u lill-Kunsill, jew jekk, qabel jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma jkunux se joġġezzjonaw. Dak il-perjodu għandu jiżdied b’xahrejn fuq inizjattiva tal-Parlament Ewropew jew tal-Kunsill. 
            
            
               ________________________
            
            
               *
                     ĠU L 123, 12.5.2016, p. 1.”;
            
            
            
            
               (3) Jitħassar l-Artikolu 18. 
            
            
            
            
         
         
            
                  
                     (1)
                  ĠU L 174, 27.6.2001, p. 1.
               
               
                  
                     (2)
                  ĠU L 143, 30.42004, p. 15.
               
               
                  
                     (3)
                  ĠU L 342, 10.12.2007, p. 79.